**Pogoji sodelovanja v nagradnem natečaju »Najlepši vrtni pridelki«**

**I. Organizator nagradnega natečaja**

Organizator nagradnega natečaja »Najlepši vrtni pridelki« (v nadaljevanju: nagradni natečaj) je podjetje Delo d.o.o., Dunajska 5, 1509 Ljubljana. Partner nagradnega natečaja je Agroprom d.o.o., Medvode, Barletova cesta 4, 1215 Medvode.

**II. Trajanje nagradnega natečaja**

Nagradni natečaj traja od vključno 17. 7. 2019 do vključno 21. 8. 2019.

**III. Definicije pojmov**

Pogoji nagradnega natečaja definirajo postopke in pogoje, po katerih udeleženec sodeluje v nagradnem natečaju. Veljavna pravila in pogoji sodelovanja so objavljeni na spletni strani [www.deloindom.si](http://www.deloindom.si/)/pridelki in so dostopni na sedežu organizatorja nagradnega natečaja v oddelku Marketing in na sedežu partnerja nagradnega natečaja.

**IV. Sodelovanje v nagradnem natečaju**

**Prijava sodelovanja**

Udeleženec nagradnega natečaja je lahko vsaka polnoletna oseba, ki se strinja s pravili nagradnega natečaja. V nagradnem natečaju lahko sodeluje le fizična oseba, ki je rezident Republike Slovenije in ki se v času trajanja nagradnega natečaja prijavi s fotografijami letošnjih pridelkov s svojega vrta ter kratkim opisom (za kakšno zelenjavo, začimbe ali sadeže gre, veseli bomo tudi informacije, kako se je pridelava konkretne sorte obnesla, tako po okusu kot po zahtevnosti pridelave). Pogoj za sodelovanje ni velikost vrta, štejeta vsaka visoka gredica ali posoda zemlje, v katerih so sodelujoči pridelali svojo lastno hrano.

Sodelujoči lahko na razpisano temo pošljejo do 3 (tri) fotografije. Predpisana velikost posamične fotografije je najmanj 1 MB, fotografije naj bodo v JPG-formatu.

Prijava je mogoča med 17. 7. 2019 in 30. 7. 2019, in sicer na tri načine. Besedilo in fotografije lahko na spletno stran nagradnega natečaja v okviru spletne strani [www.deloindom.si](http://www.deloindom.si/)/pridelki vnesete sami, za tiste, ki jih boste poslali bodisi po elektronski pošti na naslov deloindom@delo.si ali po navadni pošti na Deloindom, Dunajska 5, 1509 Ljubljana (obakrat s pripisom Najlepši vrtni pridelek), pa bomo to naredili v uredništvu.

Uredništvo Delaindom prijavo s poslanimi fotografijami in kratkim besedilom objavi na spletni strani [www.deloindom.si/pridelki](http://www.deloindom.si/pridelki%20).

Prijavitelj izdelka mora oddati še osebne podatke: ime in priimek, ulico, poštno številko, letnico rojstva, kraj, e-naslov in telefonsko številko.

V nagradnem natečaju ne smejo sodelovati osebe, ki so zaposlene pri organizatorju in partnerju nagradnega natečaja, in njihovi bližnji svojci.

**Prvi krog glasovanja**

V prilogi Deloindom bomo 31. 7. 2019 napovedali prvi krog glasovanja na spletni strani [www.deloindom.si](http://www.deloindom.si/)/pridelki. V njem boste svoje favorite izbirali bralci in obiskovalci spletne strani [www.deloindom.si](http://www.deloindom.si/)/pridelki, finaliste pa bo hkrati izbrala tudi komisija, sestavljena iz članov uredništva Delaindom in predstavnika partnerja.

Z glasovanjem, ki bo potekalo med 31. 7. 2019 in 7. 8. 2019, boste bralci izbrali tri, komisija uredništva in partnerja pa še dva tekmovalca, ki se bodo uvrstili v drugi krog.

Glasovalec mora oddati še osebne podatke: ime in priimek, ulico, poštno številko, letnico rojstva, kraj, e-naslov in telefonsko številko.

V prvem krogu glasovanja ne smejo sodelovati osebe, ki so zaposlene pri organizatorju in partnerju nagradnega natečaja, in njihovi bližnji svojci.

**Drugi krog glasovanja**

Drugi krog glasovanja poteka med 14. 8. 2019 in 21. 8. 2019 na spletni strani [www.deloindom.si](http://www.deloindom.si/)/pridelki ali z glasovnico, ki bo objavljena v prilogi Deloindom ter časnikih Delo, Slovenske novice in Nedelo.

Glasovalec mora oddati še osebne podatke: ime in priimek, ulico, poštno številko, letnico rojstva, kraj, e-naslov in telefonsko številko.

V drugem krogu glasovanja ne smejo sodelovati osebe, ki so zaposlene pri organizatorju in partnerju nagradnega natečaja, in njihovi bližnji svojci.

**Omejitve glasovanja**

*Spletno glasovanje*

V posameznem krogu se upošteva 1 glas istega pošiljatelja z istim IP-naslovom, oddanem v enem dnevu oziroma po preteku 24 ur od zadnjega oddanega glasova.

*Glasovanje na natisnjeni glasovnici*

V drugem krogu glasovanja se upošteva največ 50 glasovnic istega pošiljatelja z istim naslovom.

**V. Postopek izbora nagrajencev**

Pet najbolje uvrščenih bomo nagradili. Udeležencu nagradnega natečaja, ki bo v drugem krogu glasovanja prejel največ glasov, bomo podarili denarno nagrado v bruto višini 100 evrov, drugouvrščenemu 80 evrov, tretje-, četrto- in peto- uvrščenemu pa 40 evrov.

Zapisnik poteka izbora nagrajencev pripravi uredništvo Delaindom in se hrani pri organizatorju. Odločitev organizatorja nagradnega natečaja o vseh vprašanjih v zvezi z izborom nagrajencev in pravili je dokončna in velja za vse sodelujoče. Pisni ugovori in pritožbe niso možni.

**VI. Žrebanje nagrad za glasovalce**

Nagrade bomo podelili tudi glasovalcem nagradnega natečaja.

Po drugem krogu glasovanja bomo izmed vseh glasovalcev prvega in drugega kroga izžrebali 5 nagrajencev. Nagradni sklad za nagrajence obsega: 5 x denarno nagrado v bruto višini 30 evrov.

V nagradnem natečaju ne smejo sodelovati osebe, ki so zaposlene pri organizatorju in partnerju nagradnega natečaja, in njihovi bližnji svojci.

**Žrebanje glasovalcev** bo potekalo po zaključku nagradnega natečaja v petek, 23. 8. 2019, ob 12. uri izmed vseh tiskanih in elektronskih glasovnic, oddanih med 31. 8. 2019 in 21. 8. 2019.

Žrebanje bo potekalo v navzočnosti tričlanske komisije na sedežu organizatorja Delo d.o.o. Člani komisije so zaposleni v podjetju Delo d.o.o.

Zapisnik žrebanja, ki ga pripravi komisija, se hrani pri organizatorju nagradnega natečaja.

Odločitev organizatorja nagradnega natečaja o vseh vprašanjih v zvezi z izborom nagrajencev in pravili je dokončna in velja za vse sodelujoče. Pisni ugovori in pritožbe niso možni.

**VII. Objava imen nagrajenih tekmovalcev ter glasovalcev**

Imena nagrajenih tekmovalcev na natečaju Najlepši vrtni pridelki ter nagrajenih glasovalcevbodo objavljena v sredo, 28. 8. 2019, na spletni strani [www.deloindom.si](http://www.deloindom.si/)/pridelki in v prilogi Deloindom.

**VIII. Nagrada in prevzem nagrad**

Nagrajenci, katerih nagrade presegajo vrednost 42 evrov, bodo od organizatorja nagradnega natečaja na svoj naslov prejeli dopis, v katerem bo razložen postopek pridobitve in prevzema nagrade. Dopisu bo priložena izjava, ki naj jo nagrajenci izpolnjeno in podpisano pošljejo na naslov, naveden v dopisu.

Izjava vsebuje naslednje podatke: ime in priimek, naslov, poštno številko in pošto ter davčno številko, v primeru denarnega dobitka pa tudi transakcijski račun. Če organizator v 30 dneh po oddaji tega dopisa ne prejme podpisane in izpolnjene izjave, šteje, da je nagrajenec odstopil od prevzema nagrade.

Organizator nagradnega natečaja bo ob koncu leta obvestil prejemnika o višini prejetih nagrad za dohodninsko napoved za leto 2019.

Organizator nagradnega natečaja bo nagrajencem v desetih dneh po objavi rezultatov po pošti poslal nagrade.

Nagrajenci prevzamejo nagrado v skladu s pravili, ki veljajo za prevzem. Nagrada ni prenosljiva.

Če nagrajenec ne sprejme pravil nagradnega natečaja ter pravil za prevzem, ni upravičen do nagrade.

Vsem sodelujočim organizator zagotavlja enake možnosti za pridobitev nagrade.

Če nagrajenec po objavi rezultatov ni dosegljiv ter je s tem organizatorju onemogočena dostava nagrade, nagrajenec od organizatorja ni več upravičen zahtevati izročitve nagrade. Organizator je v tem primeru prost vseh obveznosti, ki jih ima do nagrajenca na podlagi teh pravil in javne obljube nagrade. V tem primeru se nagrada ne podeli.

Organizator si pridružuje pravico, da ne podeli nagrade niti, če se:

* pojavi razlog za dvom o istovetnosti podatkov udeleženca,
* ugotovi, da je udeleženec sodeloval v nasprotju s temi pravili.

**IX. Drugi stroški ob prevzemu nagrade**

Akontacijo dohodnine, povezano z izplačilom nagrad, v celoti nosi organizator nagradnega natečaja.

**X. Zasebnost in varstvo osebnih podatkov**

S sodelovanjem v nagradnem natečaju sodelujoči dovoli podjetju Delo d.o.o., da se, če je izžreban, njegovi podatki, to so ime, priimek, kraj bivališča, objavijo v edicijah Dela d.o.o., in na spletni strani www.deloindom.si/pridelki.

Organizator nagradnega natečaja se zavezuje, da bo pridobljene osebne podatke varoval v skladu z Zakonom o varstvu osebnih podatkov ter da jih ne bo posredoval tretjim osebam.

S podpisom in oddajo kupona, objavljenega v časopisu in/ali na spletni strani, sodelujoči izrazi strinjanje, da sodeluje v nagradnem natečaju.

S potrditvijo prejemanja elektronskih sporočil s področja tiskanih in digitalnih produktov družbe Delo d.o.o. se sodelujoči strinja, da mu posredujemo ponudbe in ugodnosti, ki jih pripravljamo pri naših tiskanih in digitalnih produktih.

Za izvedbo nagradnega natečaja in tudi za posredovanje elektronskih sporočil bo Delo d.o.o., Dunajska 5, Ljubljana, posredovane osebne podatke udeleženca obdelovalo v skladu s Splošno uredbo o varstvu osebnih podatkov (GDPR) in nacionalno zakonodajo s področja varstva osebnih podatkov. Osebne podatke udeleženca nagradnega natečaja bomo obdelovali zgolj toliko časa, kolikor je potrebno za dosego namena, za katerega so bili zbrani. V primeru izvedbe nagradnega natečaja bo to vse do njegovega zaključka, osebne podatke nagrajenca pa v skladu z zakonodajo z davčnega področja.

Če je udeleženec izrazil soglasje za prejemanje elektronskih sporočil, bomo njegove osebne podatke obdelovali, dokler svojega soglasja ne prekliče.

Preklic prejemanja elektronskih sporočil lahko izvede kadarkoli, najlažje tako, da v elektronskem sporočilu klikne polje »odjava« ali nas o preklicu obvesti s spletnim obrazcem na https://info.delo.si/gdprsoglasje ali pisno na Delo d.o.o., Dunajska 5, Ljubljana.

Osebni podatki se ne posredujejo nikamor. V stik z njimi bodo prišli le pogodbeni obdelovalci pri obdelavi, vendar morajo spoštovati pravila in zahteve Dela d.o.o. za ustrezno obdelavo osebnih podatkov.

Če želi udeleženec nagradnega natečaja od nas dobiti kakršnekoli informacije v zvezi z obdelavo njegovih osebnih podatkov, kot npr. vpogled, izvesti morebitni popravek ali izbris, prenos, omejiti obdelavo podatkov ali obdelavi ugovarjati, nam to lahko sporoči s spletnim obrazcem na https://info.delo.si/gdprsoglasje ali pisno na naslov Delo d.o.o., Dunajska 5, Ljubljana. Na njegovo zahtevo bomo odgovorili kar najhitreje, vsekakor pa ne kasneje, kot je dovoljeno. Če z našimi odgovori v zvezi s pravicami glede varstva osebnih podatkov ne bo zadovoljen, ima možnost vložiti pritožbo pri nadzornem organu, ki je informacijski pooblaščenec, Zaloška 59, 1000 Ljubljana, 01 230 97 30 in gp.ip@ip-rs.si.

**XI. Kršitve pravilnika**

Morebitne napake v delu in pri izvedbi akcije bo komisija reševala pravočasno in v skladu z dobrimi poslovnimi navadami. Pri hujši kršitvi tega pravilnika lahko komisija razveljavi del ali celotno akcijo in jo z ustreznimi popravki ponovi.

Organizatorjeva odločitev glede vseh zadev je dokončna in je ni mogoče spremeniti.

**XII. Pritožbe**

Pogoj za sodelovanje je, da se sodelujoči strinjajo s pravili nagradnega natečaja. Šteje se, da sodelujoči z odločitvijo za sodelovanje sprejme vse pogoje v zvezi z nagradnim natečajem.

Če želite od nas dobiti kakršnekoli informacije v zvezi z obdelavo vaših osebnih podatkov, kot npr. vpogled, izvesti morebitni popravek ali izbris, prenos, omejiti obdelavo podatkov ali obdelavi ugovarjati, nam to lahko sporočite s spletnim obrazcem na https://info.delo.si/gdprsoglasje ali pisno na naslov Delo d.o.o., Dunajska 5, Ljubljana. Na vašo zahtevo bomo odgovorili kar najhitreje, vsekakor pa ne kasneje, kot je dovoljeno. Če ne boste zadovoljni z našimi odgovori v zvezi z vašimi pravicami glede varstva osebnih podatkov, imate možnost vložiti pritožbo pri nadzornem organu, ki je informacijski pooblaščenec, Zaloška 59, 1000 Ljubljana, 01 230 97 30 in gp.ip@ip-rs.si.

Vse pritožbe in reklamacije glede organizacije nagradnega natečaja rešuje organizator nagradnega natečaja. V primeru utemeljenih pritožb se organizator nagradnega natečaja obveže, da jih bo odpravil v zakonsko določenem roku in o tem obvestil udeleženca.

**XIII. Spremembe pravil in pogojev**

Organizator nagradnega natečaja lahko spremeni ta pravila, če to zahtevajo tehnični ali komercialni vzroki ali vzroki na strani javnosti.

Organizator nagradnega natečaja bo o vseh spremembah in novostih obveščal udeležence z objavami na spletni strani [www.deloindom.si/pridelki](http://www.deloindom.si/pridelki).

Ljubljana, junij 2019